Bestiller en Iphone 4S den 16. marts 2014. Ringer til TDC's kundeservice den 17. marts 2014, da jeg opdager, at der er en fejl i den email-kvitering, jeg har modtaget i forbindelse med bestillingen den 16. marts.  Af en eller anden grund, er det midlertidige nummer, som vi skal have indtil vores nuværende nummer hos Fullrate er overført,  kommet ind som nuværende nummer til trods for at jeg har skrevet korrekt simkortnr. og nuværende telefonnummer. TDC*s  kundeservicemedarbejder retter fejlen, og garantere, at jeg får telefonen senest fredag. 
 
Onsdag den 19. marts hæver TDC 999 kr på mit kort, hvilket jo i min optik kun kan betyde, at så modtager vi snarest telefonen., da webbutikker jo ikke må trække pengene før varen sendes. 
 
Mandag den 24. marts har vi stadig ikke modtaget telefonen, og jeg kontakter TDC's kundeservice, som kan konstatere, at der er sket en fejl. Det kunne jeg så kun give ham ret i! Han annulere så den første ordre, og lover mig, at de 999 kr. vil blive ført tilbage på min konto samme dag. Han vil så sende telefonen til posthuset, da det er det hurtigste for mig. Bliver ikke oplyst om, at der vil blive lagt 85 kr. oveni telefonens pris, da den er sendt som postopkrævning. 
 
Tirsdag modtager jeg en blanket fra Post Danmark, at jeg kan hente en pakke i en døgnpost om onsdagen, hvilket undrer mig en del, da jeg jo så ikke kan betale for telefonen! 
 
Onsdag tager jeg tidligt fri fra arbejde, så jeg kan hente den længe ventede telefon til min datter. Skuffelsen er dog stor, da pakken ikke er i døgnboksen! Kører til det posthus, som vi normalt for leveret pakker til. De har ikke pakken og kan ikke hjælpe. Da jeg kommer hjem finder jeg så et brev i postkassen fra Post Danmark, at jeg kan hente en pakke i postbutikken på postopkrævning 999 kr. + 85 kr. i gebyr. Kører så tilbage til samme postbutik alt imens jeg ringer til TDC's kundeservice, da jeg nægter at betale 85 kr, for noget jeg ikke er blevet oplyst om!! Er noget oprevet, og får absolut ingen hjælp kundesonsulenten, som siger, at jeg absolut ikke kan få refunderet i 85 kr., men at han da kan slette oprettelsesgebyret på 49 kr. Jeg er aldrig blevet oplyst noget om et oprettelsesgebyr på 49 kr.-, hvilket også fremgår af mindsteprisen, der er oplyst i den emailkvitering, jeg modtog den 16. marts, så det er jeg naturligvis ikke tilfreds med. 
Jeg betaler de 1084 kr. i postbutikken  og får en kuvert med et simkort! Aldrig i mit liv, har jeg da hørt om noget så latterligt, at man sender et simkort pr. efterkrav og til en pris på 1084 kr! 
 
Torsdag formiddag ringer jeg til TDC's kundeservice, da jeg jo mener, at det er fuldstændig urimeligt, at jeg har betalt 1084 kr. for et simkort! Endelig kommer jeg igennem til en kompetent medarbejder i TDC. Hun er meget forstående, og forsikrer mig om, at jeg selvfølgelig får refunderet de 1084 kr., da jeg selvfølgelig ikke skal betale for et simkort! 
 
Torsdag klokken 12 kan jeg se på track and trace, at der ligger en pakke til mig fra TDC på Svenstrup Postbutik pr. efterkrav! Jeg tager endnu engang tidligere fri fra arbejde for at hente den længe ventede telefon. I postbutikken vil de ikke udlevere pakken, da de selvfølgelig skal have betaling. Hun siger dog, at hun kan udlevere pakken, hvis TDC's kundeservice sendte en fax, hvori der stod skrevet, at hun måtte udlevere telefonen! Ringer til jeres kundeservice igen, men de kan ikke hjælpe, men henviser mig til en fysisk butik. Kører til Aalborg Storcenter, hvor der er en TDC-butik. De kan dog ikke hjælpe...IGEN INGEN TELEFON!!
 
Fredag er der så et brev i postkassen med et brev fra Post Danmark med et girokort fra TDC på 1169 kr. Søreme om jeg så ikke skal betale to gange gebyrer udover telefonens pris!!! Kører til postbutikken, betaler 1169 kr. (kvittering vedlagt) og får endelig udleveret en telefon! Kører hjem og sætter simkortet i, men det virker selvfølgelig ikke!!!! Endelig har vi en telefon, men så har vi ikke et simkort der dur!!! 
 
Søndag kører jeg igen i TDC-butikken som heldigvis er behjælpelige med et simkort der dur, og to uger efter telefonen er bestilt, har vores datter nu en telefon, hun kan bruge!!!  Den har så kostet os 3152 kr.!!!!